การจดทะเบียนพาณิชย์ (ตั้งใหม่) กรณีเป็นห้างหุ้นส่วนสามัญ คณะบุคคล และกิจการร่วมค้า

**สถานที่ / ช่องทางการให้บริการ**

ฝ่ายจัดเก็บรายได้ กองคลัง สำนักงานเทศบาลเวียง โทร. 053-650803 ต่อ 17 / ติดต่อด้วยตนเอง ณ หน่วยงาน

**ขั้นตอน ระยะเวลา และส่วนงานที่รับผิดชอบ**

1. **ประเภท การตรวจสอบเอกสาร** : นายทะเบียนตรวจพิจารณาเอกสาร/แจ้งผล
**ระยะเวลา** : 30 นาที
**หน่วยงานผู้รับผิดชอบ** : กองคลัง
2. **ประเภท การตรวจสอบเอกสาร** : เจ้าหน้าที่การเงินรับชำระค่าธรรมเนียม
**ระยะเวลา** : 5 นาที
**หน่วยงานผู้รับผิดชอบ** : กองคลัง
3. **ประเภท การพิจารณา** : นายทะเบียนรับจดทะเบียน /เจ้าหน้าที่บันทึกข้อมูลเข้าระบบ/จัดเตรียมใบสำคัญการจดทะเบียน/หนังสือรับรอง/สำเนาเอกสาร **ระยะเวลา** : 15 นาที
**หน่วยงานผู้รับผิดชอบ** : กองคลัง
4. **ประเภท การลงนาม/คณะกรรมการมีมติ** : นายทะเบียนตรวจเอกสารและลงนาม/มอบใบทะเบียนพาณิชย์ให้ผู้ยื่นคำขอ **ระยะเวลา** : 10 นาที
**หน่วยงานผู้รับผิดชอบ** : กองคลัง

ระยะเวลาดำเนินการ 60 นาที

ค่าธรรมเนียมการจดทะเบียน 50 บาท

ค่าธรรมเนียมคัดสำเนาเอกสาร 30 บาท

**ระยะเวลาเปิดให้บริการ**

เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด)
ตั้งแต่เวลา 08:30 - 16:30 น. (มีพักเที่ยง)
กำหนดการยื่นแบบแสดงรายการ (ภ.ป.1)
ตั้งแต่วันที่ 1 มกราคม ถึง 31 มีนาคม ของทุกปี

**หลักเกณฑ์ วิธีการ เงื่อนไข (ถ้ามี)
ในการยื่นคำขอ/พิจารณาอนุญาต**

1. ผู้ประกอบพาณิชยกิจต้องยื่นขอจดทะเบียนพาณิชย์ภายใน 30 วัน นับตั้งแต่วันเริ่มประกอบกิจการ (มาตรา 11)
2. ผู้ประกอบพาณิชยกิจสามารถยื่นจดทะเบียนพาณิชย์ด้วยตนเองหรือจะมอบอำนาจให้ผู้อื่นยื่นจดทะเบียนแทนก็ได้
3. ให้ผู้ประกอบการพาณิชยกิจซึ่งเป็นเจ้าของกิจการ เป็นผู้ลงลายมือชื่อรับรองรายการในคำขอจดทะเบียน และเอกสารประกอบคำขอจดทะเบียน
4. แบบพิมพ์คำขอจดทะเบียน (แบบ ทพ.) หรือหนังสือมอบอำนาจสามารถขอได้จากพนักงานเจ้าหน้าที่ หรือดาวน์โหลดจาก www.dbd.go.th
5. การชำระภาษีอาจชำระโดย
- เงินสด ชำระที่กองคลัง สนง.เทศบาลตำบลเวียง
**หมายเหตุ** ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว ทั้งนี้ ในกรณีที่คำขอหรือเอกสารหลักฐานไม่ครบถ้วน และ/หรือมีความบกพร่องไม่สมบูรณ์ เป็นเหตุให้ไม่สามารถพิจารณาได้ เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ต้องยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลาที่กำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน

**รายการเอกสารหลักฐานประกอบ**

1. คำขอจดทะเบียนพาณิชย์ (แบบ ทพ.) (ฉบับจริง 1 ฉบับ)
**หน่วยงานภาครัฐผู้ออกเอกสาร** : กระทรวงพาณิชย์ กรมพัฒนาธุรกิจการค้า กรมพัฒนาธุรกิจการค้า
2. บัตรประจำตัวประชาชน (สำเนา 1 ฉบับ) ( สำเนาบัตรประจำตัวของผู้เป็นหุ้นส่วนทุกคน พร้อมลงนามรับรองสำเนาถูกต้อง )
**หน่วยงานภาครัฐผู้ออกเอกสาร** : กระทรวงมหาดไทย กรมการปกครอง กรมการปกครอง
3. สำเนาทะเบียนบ้าน (สำเนา 1 ฉบับ) ( สำเนาทะเบียนบ้านของผู้เป็นหุ้นส่วนทุกคน พร้อมลงนามรับรองสำเนาถูกต้อง )
**หน่วยงานภาครัฐผู้ออกเอกสาร** : กระทรวงมหาดไทย กรมการปกครอง กรมการปกครอง
4. หนังสือหรือสัญญาจัดตั้งห้างหุ้นส่วนสามัญหรือคณะบุคคลหรือกิจการร่วมค้า (ฉบับจริง 1 ฉบับ)
5. หนังสือให้ความยินยอมให้ใช้สถานที่ตั้งสำนักงานแห่งใหญ่ (ฉบับจริง 1 ฉบับ)
6. สำเนาทะเบียนบ้านที่แสดงให้เห็นว่าผู้ให้ความยินยอมเป็นเจ้าบ้านหรือผู้ขอเลขที่บ้าน หรือสำเนาสัญญาเช่าโดยมีผู้ให้ความยินยอมเป็นผู้เช่า หรือเอกสารสิทธิ์อย่างอื่นที่ผู้เป็นเจ้าของกรรมสิทธิ์เป็นผู้ให้ความยินยอม พร้อมลงนามรับรองสำเนาถูกต้อง (สำเนา 1 ฉบับ)
7. แผนที่แสดงที่ตั้งสำนักงานแห่งใหญ่และสถานที่สำคัญบริเวณใกล้เคียงโดยสังเขป พร้อมลงนามรับรองเอกสาร (ฉบับจริง 1 ฉบับ)
8. หนังสือมอบอำนาจ ติดอากรแสตมป์ 10 บาท (ถ้ามี) (ฉบับจริง 1 ฉบับ)
9. สำเนาบัตรประจำตัวของผู้รับมอบอำนาจ (ถ้ามี) พร้อมลงนามรับรองสำเนาถูกต้อง (สำเนา 1 ฉบับ)
10. สำเนาหนังสืออนุญาต หรือ หนังสือรับรองให้เป็นผู้จำหน่ายหรือให้เช่าสินค้าดังกล่าวจากเจ้าของลิขสิทธิ์ของสินค้าที่ขายหรือให้เช่า หรือ สำเนาใบเสร็จรับเงินตามประมวลรัษฎากร หรือหลักฐานการซื้อขายจากต่างประเทศ พร้อมลงนามรับรองสำเนาถูกต้อง (สำเนา 1 ฉบับ) ใช้ในกรณีประกอบพาณิชยกิจการขาย หรือให้เช่า แผ่นซีดี แถบบันทึก วีดิทัศน์ แผ่นวีดิทัศน์ ดีวีดี หรือแผ่นวีดีทัศน์ระบบดิจิทัลเฉพาะที่เกี่ยวกับการบันเทิง
11. หนังสือชี้แจงข้อเท็จจริงของแหล่งที่มาของเงินทุนและหลักฐานแสดงจำนวนเงินทุน หรือ อาจมาพบเจ้าหน้าที่เพื่อทำบันทึกถ้อยคำเกี่ยวกับข้อเท็จจริงของแหล่งที่มาของเงินทุนพร้อมแสดงหลักฐานแสดงจำนวนเงินทุนก็ได้ (ฉบับจริง 1 ฉบับ) ใช้ในกรณีประกอบพาณิชยกิจการค้าอัญมณีหรือเครื่องประดับซึ่งประดับด้วยอัญมณี
12. หลักฐานหรือหนังสือชี้แจงการประกอบอาชีพหุ้นส่วนจำพวกไม่จำกัดความรับผิด หรือกรรมการผู้มีอำนาจของห้างหุ้นส่วนหรือบริษัท แล้วแต่กรณี (ฉบับจริง 1 ฉบับ) ใช้ในกรณีประกอบพาณิชยกิจการค้าอัญมณีหรือเครื่องประดับซึ่งประดับด้วยอัญมณี
13. หนังสือรับรองรายการจดทะเบียนของห้างหุ้นส่วนจดทะเบียน (ห้างหุ้นส่วนสามัญนิติบุคคล ห้างหุ้นส่วนจำกัด บริษัทจำกัด หรือบริษัทมหาชนจำกัด แล้วแต่กรณี) (ฉบับจริง 1 ฉบับ) ใช้ในกรณีเป็นกิจการร่วมค้า